उन्होंने पत्र में कहा है कि एक विधायक और नाबालिक से दुष्कर्म के आरोपी राजबल्लभ यादव का पोस्टर नवादा में लगाया गया है। ऐसे में एक महिला होने के नाते एहसास कीजिए कि आम जनता पर क्या गुजर रही होगी? इधर, राजद विधायक के भाई वीरेंद्र ने भी जद (यू) पर निशाना साधते हुए कहा है कि राज्य में अपराधियों का बोलबाला है और मुख्यमंत्री नीतीश कुमार अपराधियों के साथ तस्वीरें खींचवा रहे हैं। उन्होंने कहा कि पूरी सरकार अपराधियों के सामने नतमस्तक है। उन्होंने कहा कि तेजस्वी की रैली में भीड़ के कारण जद (यू), भाजपा के लोग ऐसे आरोप लगा रहे हैं।